Document ID: 32002D0680

Komission päätös,
tehty 23 päivänä elokuuta 2002,
yhteisön taloudellisesta osallistumisesta Espanjalle yhteisön viinitilarekisterin perustamisesta aiheutuneisiin menoihin
(tiedoksiannettu numerolla K(2002) 3133)
(Ainoastaan espanjankielinen teksti on todistusvoimainen)
(2002/680/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön viinitilarekisterin perustamisesta 24 päivänä heinäkuuta 1986 annetun neuvoston asetuksen (ETY) N:o 2392/86(1), sellaisena kuin se on viimeksi muutettuna asetuksella (EY) N:o 1631/98(2), ja erityisesti sen 9 artiklan 3 kohdan,
on kuullut Euroopan maatalouden ohjaus- ja tukirahaston komiteaa,
sekä katsoo seuraavaa:
(1) Asetuksen (ETY) N:o 2392/86 9 artiklan 1 kohdan mukaisesti yhteisö osallistuu rahoitukseen 50 prosentilla tosiasiallisista kustannuksista, jotka aiheutuvat yhteisön viinitilarekisterin perustamisesta jäsenvaltioihin ja tämän rekisterin hallintaan tarvittavien tietojenkäsittelylaitteiden hankinnasta.
(2) Saman asetuksen 9 artiklan 3 kohdan perusteella Espanjalle on maksettu ennakkoja. Ennakot vähennetään yhteisön osallistumisen kokonaismäärästä.
(3) Saman asetuksen 9 artiklan 4 kohdan mukaisesti rekisterin perustamisesta aiheutuneiden menojen yhteisön rahoitukseen sovelletaan neuvoston asetuksen (EY) N:o 1258/1999(3) 8 ja 9 artiklaa.
(4) Espanja on toimittanut komissiolle tarvittavat asiakirjat, jotta voitaisiin päättää rekisterin perustamisesta aiheutuneiden menojen yhteisön vastattavaksi tulevasta määrästä.
(5) Komissio on tehnyt neuvoston asetuksen (ETY) N:o 729/70(4) ja asetuksen (EY) N:o 1258/1999 9 artiklan 2 kohdassa säädetyt tarkistukset.
(6) Tehtyjen tarkastusten perusteella osa Espanjan ilmoittamista menoista ei täytä vaadittavia asetustenmukaisia edellytyksiä, eikä yhteisö voi näin ollen niitä rahoittaa.
(7) Espanja on saanut valmiiksi viinitilarekisterin lopullisen version niiden maakuntien osalta, joita rekisteri ei vielä 1 päivänä heinäkuuta 1995 kattanut. On kuitenkin syytä rajoittaa yhteisön rahoitus asetuksen (ETY) N:o 2392/86 4 artiklan 4 kohdan mukaisesti yksinkertaistetun rekisterin rahoitukseen kyseisistä pinta-aloista.
(8) Espanjalle on toimitettu 29 päivänä huhtikuuta 2002 arviointi määristä, jotka yhteisö ottaa vastatakseen, sekä määristä, joita se ei ota vastatakseen, koska ne eivät ole yhteisön sääntöjen mukaisia,
ON TEHNYT TÄMÄN PÄÄTÖKSEN:
1 artikla
Yhteisö osallistuu Espanjalle yhteisön viinitilarekisterin perustamisesta aiheutuneisiin menoihin tämän päätöksen liitteessä olevassa taulukossa vahvistettavalla kokonaismäärällä.
2 artikla
Tämä päätös on osoitettu Espanjan kuningaskunnalle.
Tehty Brysselissä 23 päivänä elokuuta 2002.

Labels: 4
6
12
18
15